केजरीवाल ने उनकी चोट को सहलाने की कोशिश की है. केजरीवाल का दावा है कि यह घोषणा पत्र चार महीनों की मेहनत का फल है. ज़ाहिर है जब इतने सारे वादे किए जाने हैं तो इसमें इतना वक्त तो लगता ही. लेकिन यह घोषणा पत्र पढ़कर एक बात तो साफ लगती है कि केजरीवाल अपने प्रतिद्वंद्वियों के लिए कोई भी मुद्दा नहीं छोड़ना चाहते और इसलिए उन्होंने उनके लिए कुछ छोड़ा ही नहीं. और इसलिए वह अपने मूल उद्देश्य से भटकते दिख रहे हैं. उनकी जंग भ्रष्टाचार के खिलाफ ही शुरू हुई थी और उस कारण से ही वह जाने गए लेकिन इस घोषणा पत्र में उसकी कोई खास चर्चा नहीं है. दिल्ली आजतक के चुनावी सर्वे में यह बात साफ तौर पर सामने आई है कि यहां भ्रष्टाचार सबसे बड़ा मुद्दा है.